**ΑΝΑΚΟΙΝΩΣΗ ΠΡΟΣ ΤΟΥΣ ΤΟΠΙΚΟΥΣ ΠΑΡΑΓΩΓΟΥΣ**

Σας ενημερώνουμε ότι στο πλαίσιο του έργου THEMA του διασυνοριακού προγράμματος IPA INTERREG ΕΛΛΑΔΑ-ΑΛΒΑΝΙΑ 2014-2020 και με σκοπό την τουριστική ανάδειξη της περιοχής, πρόκειται να σχεδιαστούν τρεις ερμηνευτικές θεματικές διαδρομές, οι οποίες επικεντρώνονται στα εξής θέματα :

* Τα ιαματικά λουτρά
* Το Γεωπάρκο Βίκου-Αώου και τον γεωτουρισμό
* Τα τοπικά προϊόντα

Οι διαδρομές θα είναι διαθέσιμες στο κοινό ως εφαρμογές (applications) μέσω της χρήσης κινητών τηλεφώνων (smartphones).

Ειδικά όσον αφορά στο θέμα της τελευταίας διαδρομής (τοπικά προϊόντα ) και προκειμένου να συντάξουμε τη σχετική λίστα, βάσει της οποίας θα γίνει ο σχεδιασμός της θεματικής αυτής διαδρομής, θα σας παρακαλούσαμε να εκδηλώσετε το ενδιαφέρον σας στο Κέντρο Πληροφόρησης του Δήμου Κόνιτσας και στο τηλέφωνο **2655023000** μέχρι **7 Δεκεμβρίου 2018.**